Document ID: 32005D0774

ROZHODNUTIE KOMISIE
z 3. novembra 2005,
ktorým sa mení a dopĺňa rozhodnutie 92/452/EHS, pokiaľ ide o pracoviská na odber embryí v Spojených štátoch amerických
[oznámené pod číslom K(2005) 4195]
(Text s významom pre EHP)
(2005/774/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovoz týchto embryí z tretích krajín (1), a najmä na jej článok 8 ods. 1,
keďže:
(1)
V rozhodnutí Komisie 92/452/EHS z 30. júla 1992, ustanovujúcom zoznamy pracovísk na odber embryí v tretích krajinách na vývoz embryí hovädzieho dobytka do Spoločenstva (2), sa stanovuje, že členské štáty môžu dovážať embryá iba z tretích krajín, kde tieto embryá odobral, spracoval a uchoval tím na odber embryí uvedený v zozname prílohy k uvedenému rozhodnutiu.
(2)
Spojené štáty americké požiadali o vykonanie zmien a doplnení zoznamu, pokiaľ ide o údaje týkajúce sa tejto krajiny, najmä o doplnenie jedného pracoviska a vypustenie jedného pracoviska.
(3)
Spojené štáty americké poskytli záruky týkajúce sa súladu s príslušnými pravidlami, ktoré sa stanovujú v smernici 89/556/EHS, a dotyčné pracovisko na odber embryí bolo úradne schválené veterinárnymi útvarmi uvedenej krajiny na vývoz do Spoločenstva.
(4)
Rozhodnutie 92/452/EHS by sa preto malo zmeniť a doplniť.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 92/452/EHS sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie sa uplatňuje od 8. novembra 2005.
Článok 3
Toto rozhodnutie je určené členským štátom.
V Bruseli 3. novembra 2005

Labels: 16
0
3
6
18